== Baggrund ==
[[Fil:C.A. Lorentzen - The Most Terrible Night. View of Kongens Nytorv in Copenhagen During the English Bombardement of Cop - KMS3468 - Statens Museum for Kunst.jpg|thumb|left|[[C.A. Lorentzen]], ''Den rædsomste Nat. Kongens Nytorv under bombardementet natten mellem 4. og 5. september 1807'', 1807-1808, [[Statens Museum for Kunst]].]]
I slutningen af [[1806]] udstedte [[Napoleon]] dekretet om [[fastlandsspærringen]], der fordrede, at al handel med Storbritannien blev forbudt for franskmænd og deres allierede. Storbritannien svarede igen med at forbyde neutral handel mellem fjendtlige havne, hvilket skabte vanskeligheder for de tilbageværende neutrale lande, heriblandt [[Danmark]]. Ved [[freden i Tilsit]] i [[juli]] [[1807]] kom Napoleon overens med [[Alexander 1. af Rusland|Zar Alexander I]], således at Danmark efterhånden var det eneste neutrale land på det europæiske fastland.
Storbritannien sendte i juli 1807 en større invasionsflåde til [[Østersøen]] med det formål at kræve den danske flåde udleveret, af frygt for at den skulle falde i Napoleons hænder. Den danske flåde var dette år ikke genstand for større udrustning, og de fleste skibe lå [[aftakle]]de i flådens leje.
Den britiske flåde bestod af 24 [[linjeskib]]e, 22 mindre skibe samt transportfartøjer med sammenlagt 30.000 mand. Med denne styrke i baghånden forhandlede den engelske Francis Jackson, men opnåede ikke en ønsket traktat.
Psykologi Samfund Militær Historie Kriminalitet Mellemmenneskelige_forhold